ስለዚህ ወይ አማርኛን ውደዱ ወይ ሌላ ቋንቋ ውለዱ…በቃ! ምነው እነ መንግሥቱ፣ እነ መለስ፣ አምባገነን መሆናቸው ካልቀረ ይህን ውለታ የጣሉልን አምባገነኖች ቢሆኑ ጥሩ ነበር። ወዲያ ሁልሽንም ጠራርጎ ወይ አማርኛን፣ ወይም ኦሮምኛን ከሆንልንም ትግርኛን ወይም አዲስ ቋንቋን ቢሆን ፈልስፎ ጎንፋጎኛን፣ ወይ አዶርባኛን የኢትዮጵያ ቋንቋ አድርጎ፣ በቃ አዳሜ አርፈሽ አንድ ቋንቋ ተናገሪ! ካሁን በኋላ ፊትሽን ወደሚጠቅምሽ ልማት ምናምንሽ አዙሪ ነጭናጫ ሁላ!… ማለት ቢችሉ ደግ ነበር። ከስለት ሁሉ ያጠፋሁት እንዲህ ያለውን ስልጣን ስጠኝ ብዬ አለመሳሌ ነው። እውነቴንኮ ነው አሁን አንድ ቋንቋ ካላግባባን ሺ ልሳን ምን ያደርግልናል? “ኑ እንውረድ አንዱ ያንዱን ነገር እንዳይሰማ ቋንቋቸውን በዚያ እንደባልቀው…. “ በሚል እግዜር የባቢሎኖችን ቋንቋ እንደደባለቀው እኛም ነገር እየተደበላለቀብን እንዳይሆን። ማንነት ተደባልቆብናል!
